**GRAD KORČULA,** Trg Antuna i Stjepana Radića 1, Korčula; OIB: 92770362982 kojeg zastupa gradonačelnik Andrija Fabris (u daljnjem tekstu Kupac)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu Prodavatelj)

zaključili su

**UGOVOR**

**o modernizaciji javne rasvjete na području Grada Korčule**

**Predmet ugovora**

Članak 1.

#### Ugovorne strane zaključuju ovaj ugovor na temelju provedenog otvorenog postupka javne nabave velike vrijednosti od \_\_\_\_\_\_\_\_\_\_\_\_\_\_\_\_\_\_\_\_\_ objavljenog u EOJN pod brojem \_\_\_\_\_\_\_\_\_\_\_\_\_\_\_\_\_\_ i Odluke Kupca o odabiru ekonomski najpovoljnije ponude brojčanih oznaka - klase: \_\_\_\_\_\_\_\_\_\_\_\_\_; urbroj: \_\_\_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 2.

Kupac kupuje, a Prodavatelj prodaje materijal uz instalaciju i montažu za modernizaciju javne rasvjete na području Grada Korčule s navedenim jediničnim cijenama prema prihvaćenoj elektroničkoj ponudi u EOJN broj \_\_\_\_\_\_\_\_\_\_\_\_\_\_\_\_\_od \_\_\_\_\_\_\_\_\_\_\_\_\_\_\_\_\_\_\_

**Cijena i način plaćanja**

Članak 3.

Ugovorne strane utvrđuju jedinične cijene nabave iz specifikacije iz članka 2. ovog ugovora prema prihvaćenoj ponudi Prodavatelja od \_\_\_\_\_\_\_\_\_\_\_\_\_\_\_ u sveukupnom iznosu od

\_\_\_\_\_\_\_\_\_\_\_\_\_\_\_\_\_\_\_\_\_ kuna bez PDV-a

na koji iznos se obračunava i porez na dodanu vrijednost u iznosu od

\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna

što ukupno iznosi

**\_\_\_\_\_\_\_\_\_\_\_\_\_\_\_\_\_\_**

**(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**

Članak 4.

Plaćanje će se vršiti sukcesivno, u roku od 30 dana na temelju računa uz kojeg se prilaže zapisnik o isporuci robe i izvršenju radova. Zapisnik ovjeravaju predstavnici kupca i prodavatelja.

**Rokovi dostave robe**

Članak 5.

Prodavatelj se obvezuje robu iz članka 2. ovog ugovora dostaviti, montirati i instalirati u roku od 8 mjeseci od dana zaključivanja ovog ugovora na administrativnom području Grada Korčule sukladno projektnoj dokumentaciji.

Prodavatelj se obvezuje neposredno nakon dostave, montaže i instaliranja robu testirati o čemu se vodi bilješka u komisijski zapisnik o primopredaji.

Članak 6.

Ugovorne strane su suglasne da se rok za dostavljanje pojedinačnih narudžbi može produžiti u sljedećim slučajevima:

1. u slučaju više sile
2. ako ugovorne strane sporazumno produže rok.

U slučajevima nastupa okolnosti iz točke 1. prethodnog stavka ovog članka, Prodavatelj je dužan, čim sazna razlog zbog kojeg se rok može produžiti, zatražiti od Kupca produženje roka, jer se u protivnom slučaju produženje roka neće priznati. Ugovoreni rok se produžava za onoliko vremena koliko je trajala zapreka.

**Kvaliteta proizvoda**

Članak 7.

Prodavatelj jamči kvalitetu proizvoda utvrđenu prema navodima iz troškovnika Kupca i ponude Prodavatelja \_\_\_\_\_\_\_\_\_\_\_\_\_\_\_\_\_\_\_\_\_\_\_

U slučaju nepoštivanja u dostavljanju robe predviđene kvalitete Kupac ima pravo jednostranog raskida ugovora.

**Jamstvo za uredno ispunjenje ugovora**

Članak 8.

Prodavatelj je dužan u roku od 8 (osam) dana od dana zaključivanja ugovora Kupcu uručiti jamstvo za uredno ispunjenje ugovora, i to bankarsku garanciju „bez prigovora“ ili novčani polog na iznos od \_\_\_\_\_\_\_\_\_\_\_\_\_\_\_\_ kuna.

Jamstvo se dostavlja za slučaj povrede ugovornih obveza. Jamstvo mora biti bez prigovora i neopozivo, s ovlaštenjem Kupca za honoriranje na prvi poziv, te s pokrićem svih aktivnosti, zakašnjenja, pasivnosti isporučitelja, njegovog jednostranog raskida ugovora, nastajanja štete za Kupca zbog kašnjenja ili drugog razloga.

Ukoliko Prodavatelj ne dostavi robu u ugovorenom roku, obvezan je Kupcu dostaviti produljeno jamstvo ili novo jamstvo i to za naredno razdoblje u kojem će isporuka biti gotova. Novo jamstvo Prodavatelj je obvezan dostaviti najkasnije 5 (pet) dana prije isteka roka važenja postojećeg jamstva za uredno ispunjenje ugovora. U slučaju da Prodavatelj ne dostavi novo jamstvo, Kupac ima pravo naplatiti jamstvo za uredno ispunjenje ugovora, te ima pravo raskinuti ugovor.

Jamstvo za uredno ispunjenje Ugovora Kupac ima pravo naplatiti u sljedećim slučajevima:

* u slučaju svake povrede ugovorne obveze od strane Prodavatelja zbog koje Kupcu nastane šteta i to u iznosu visine nastale štete s pripadajućim kamatama.
* u slučaju nedostavljanja novog jamstva (produljenja jamstva zbog neizvršenja isporuke u ugovorenom roku) i to u punom iznosu istog jamstva, bez obveze vraćanja naplaćenog iznosa.
* radi naplate ugovorne kazne zbog zakašnjenja Prodavatelja u ispunjenju svojih obveza iz ugovora o javnoj nabavi, i to u visini ugovorne kazne.
* u slučaju neispunjenja ugovorne obveze od strane Prodavatelja zbog razloga za koje je odgovoran Prodavatelj kao i u slučaju raskida ugovora kojeg je uzrokovao Prodavatelj, i to u punom iznosu jamstva.
* u drugim slučajevima, radi naplate potraživanja koja Kupac ima prema Prodavatelju u svezi s ugovorom o javnoj nabavi do visine iznosa koje Kupac potražuje.
* uvijek kada je to predviđeno ostalim odredbama ovog ugovora.

Jamstvo za uredno ispunjenje Ugovora vraća se nakon dostave jamstva za otklanjanje nedostataka u jamstvenom roku.

**Reklamacija**

Članak 9.

Kupac je dužan pregledati isporučenu robu, tj. nazočiti testiranju nakon instalacije i montaže i o nađenim nedostacima u kvaliteti i količini bez odgađanja izvijestiti Prodavatelja pisanim putem.

Prodavatelj se obvezuje robu s nedostacima bez odgađanja zamijeniti ispravnom ili dopuniti količinu, na temelju pisanog zahtjeva (reklamacije) Kupca.

**Jamstveni rok**

Članak 10.

Jamstveni rok u trajanju od

\_\_\_\_\_ godina za svjetiljke,

\_\_\_\_\_ godina za za informatičku I komunikacijsku opremu,

\_\_\_\_\_ godina za elektroopremu

obuhvaća sljedeće:

* otklanjanje svih nedostataka i kvarova na isporučenoj robi za vrijeme jamstvenog roka na mjestu isporuke ili uobičajenog korištenja o trošku Prodavatelja. Oprema koju nije u mogućnosti popraviti na mjestu uobičajenog korištenja, odnosno na mjestu isporuke, Prodavatelj će o svome trošku odvesti u servis i popravljeno vratiti iz servisa.
* zamjena robe kojoj nije otklonjen kvar ili nedostatak, ukoliko u roku za otklanjanje nedostataka i kvarova ne otkloni nastali kvar ili nedostatak, novom i nekorištenom robom istih tehničkih specifikacija;
* odziv na otklanjanje kvara u roku od 7 radnih dana

Kontakt osobe za otklanjanje nedostataka od strane Prodavatelja su:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jamstvo za otklanjanje nedostataka u jamstvenom roku Prodavatelj je dužan dostaviti Kupcu u obliku bankarske garancije ili zadužnice ili novčanog pologa, na iznos od 10% (deset posto) vrijednosti isporučene robe bez PDV-a. Prodavatelj je obvezan u jamstvenom roku bez prava na posebnu naknadu izvršiti otklanjanje svih nedostatke.

Jamstvo za otklanjanje nedostataka odabrani ponuditelj dužan je dostaviti Naručitelju u roku od 8 (osam) dana od dana isporuke robe.

Bankarske garancije ili zadužnice, Prodavatelj će dostavljati na rok od 1 godinu, a 30 dana prije isteka tog roka Prodavatelj će dostaviti novu bankarsku garanciju ili zadužnicu za sljedeće razdoblje od jedne godine. Prodavatelj će dostaviti broj bankarskih garancija ili zadužnica sukladno maksimalnom broju godina jamstva koje ponudi.

**Završne odredbe**

Članak 11.

Odnosi između ugovornih strana temeljeni na ovom ugovoru, a koji nisu uređeni ovim ugovorom, rješavat će se primjenom odredbi Zakon o obveznim odnosima i drugih pozitivnih propisa iz ove oblasti.

Članak 12.

Prodavatelj i Kupac suglasni su sve eventualne sporove koji proisteknu iz ovog ugovora rješavati međusobnim dogovorom, a u slučaju nemogućnosti sporazumnog rješenja ugovorne strane ugovaraju nadležnost suda u Splitu.

Članak 13.

Ovaj ugovor sastavljen je u 4 (četiri) istovjetna primjeraka od kojih svaki primjerak ima snagu izvornika, za svaku ugovornu stranu po 2 (dva) primjerka, a stupa na snagu i obvezuje potpisom svih ovlaštenih predstavnika ugovornih strana.

ZA PRODAVATELJA: ZA KUPCA:

Gradonačelnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Andrija Fabris

|  |  |
| --- | --- |
| KLASA: |  |
| URBROJ: |  |
| Korčuli, | (datum) |